Άδανα κεμπάπ
To Άδανα κεμπάπ, θέλει γενναίες δόσεις από μπούκοβο και πιπέρι.
700 γρ. κιμάς από αρνί, μέτριος σε λίπος, περασμένος μία φορά από τη μηχανή του κιμά, 300 γρ. κιμάς μοσχαρίσιος, χωρίς λίπος, περασμένος δύο φορές από τη μηχανή, 3 σκελίδες σκόρδο, 1 πράσινη πιπεριά κέρατο, χοντροκομμένη, 1 κίτρινη πιπεριά, χοντροκομμένη, 1 κόκκινη πιπεριά, χοντροκομμένη, 1 κουτ. σούπας σάλτσα πιπεριάς (έτοιμη, σε βαζάκι), 1-2 κουτ. σούπας μπούκοβο καυτερό, 1 κουτ. σούπας πιπέρι κόκκινο, καυτερό, 1/4 κουτ. γλυκού κύμινο, σε σκόνη, αλάτι, πιπέρι φρεσκοτριμμένο, 1 ντομάτα, κομμένη στα δύο, ψητή, 1 πράσινη πιπεριά καυτερή ή κέρατο, ψητή, 1 κρεμμύδι, σε φέτες, 2 κουτ. σούπας μαϊντανός, ψιλοκομμένος, 1/4 κουτ. γλυκού σουμάκ, 4-5 λεπτές πίτες για σουβλάκι ή αραβικές
Ρίχνουμε τις πιπεριές και το σκόρδο στο μπλέντερ και τα χτυπάμε μέχρι να γίνουν σχεδόν σαν αλοιφή. Κρατάμε στην άκρη.Σε ένα μπολ βάζουμε τα δύο είδη κιμά και ζυμώνουμε με τα χέρια μας για περίπου 5 λεπτά, μέχρι να αναμειχθούν καλά και να αρχίσει ο κιμάς να γίνεται μαστιχωτός.Για να μην κολλάει το μείγμα στα χέρια μας και για να έχουμε πιο αφράτο αποτέλεσμα, ενδιαμέσως πρέπει να βρέχουμε τα χέρια μας με νερό.Ρίχνουμε όλα τα υπόλοιπα υλικά και ζυμώνουμε επίμονα για άλλα 5 λεπτά.Σκεπάζουμε με μεμβράνη και βάζουμε το μείγμα στο ψυγείο για τουλάχιστον 1 ώρα, ώστε να σφίξει και να αναμειχθούν καλύτερα τα αρώματά του.Περνάμε τον κιμά σε μεταλλικές σούβλες ή καλαμάκια (θα βγουν 15-20 μικρά κεμπάπ ή 7-8 μεγαλύτερα), προσέχοντας να έχει το κεμπάπ το ίδιο πάχος σε όλο το μήκος και να κλείσουμε καλά τις άκρες, για να κρατήσει τα υγρά του.Στερεώνουμε τις σούβλες στα τοιχώματα ενός ταψιού και ψήνουμε σε προθερμασμένο φούρνο στους 220°C, για 15-20 λεπτά (ανάλογα και με το μέγεθος του κεμπάπ). Μπορούμε να ψήσουμε και σε ψησταριά για 12-15 λεπτά.Σερβίρουμε σε πίτα με ντομάτα, πιπεριά και κρεμμύδι.
Αρνίσιος κιμάς,Μοσχαρίσιος κιμάς,Ντομάτα,Πιπεριές